# Traceroute

Traceroute és una consola de diagnòstic que permet seguir la pista dels paquets que venen des d'un host (punt de xarxa). S'obté a més una estadística del RTT o latència de xarxa d'un paquet, el que ve a ser una estimació de la distància a la qual estan els extrems de la comunicació. Aquesta eina es diu traceroute en UNIX, Mac i linux/GNU, mentre que en Windows es diu tracert.

## Funcionament

El número de la primera columna és el nombre de salt, posteriorment ve el nom i l'adreça IP del node pel qual passa, els tres temps següents són el temps de resposta per als paquets enviats (un asterisc indica que no es va obtenir resposta).
Aquestes eines (traceroute i tracert) són ordres executables en una consola en mode text.
Tracert utilitza el camp Time To Live (TTL) de la capçalera IP. Aquest camp serveix perquè un paquet no romangui en la xarxa de forma indefinida (per exemple, a causa de l'existència en la xarxa d'un bucle tancat en la ruta). El camp TTL és un nombre enter que és decrementa per cada node pel qual passa el paquet. D'aquesta manera, quan el camp TTL arriba al valor 0 ja no s'enviarà més, sinó que el node que ho estigui manejant en aquest moment ho descartarà. El que fa tracert és manar paquets a la xarxa de manera que el primer paquet porti un valor TTL = 1, el segon un TTL = 2, etc. D'aquesta manera, el primer paquet serà eliminat pel primer node al que arribi (ja que aquest node decrementarà el valor TTL, arribant a zero). Quan un node elimina un paquet, envia a l'emissor un missatge de control especial indicant una incidència. Tracert utilitza aquesta resposta per esbrinar l'adreça IP del node que va rebutjar el paquet, que serà el primer node de la xarxa. La segona vegada que s'envia un paquet, el TTL val 2, per la qual cosa passarà el primer node i arribarà al segon, on serà descartat, retornant de nou un missatge de control. Això es fa de manera successiva fins que el paquet arriba al seu destí.

## Altres aplicacions

Hi ha un programa anomenat Visual Route (multiplataforma, en Java) que s'utilitza per obtenir una informació gràfica de la ruta que segueixen els paquets des de l'origen fins al seu destí. S'usa la informació generada per l'ordre tracert juntament amb la informació obtinguda de la base de dades RIPE per a cada un d'aquests nodes.
Existeixen en Internet una sèrie de llocs que proporcionen servidors de traceroute, ens informen dels resultats de l'execució d'una ordre traceroute des d'aquest host fins al nostre. A aquests servidors se'ls solen anomenar Looking Glass. La majoria dels ISP amb xarxes permeten la realització d'aquestes operacions.
També hi ha servidors (moltes vegades els mateixos Looking Glass) que proporcionen la possibilitat de veure el resultat d'un traceroute des del seu host cap a qualsevol altre punt. Això és de gran ajuda a l'hora de realitzar mapes de camins per als paquets. Al lloc web de traceroute es troben recollits alguns dels llocs web que ofereixen la possibilitat de realitzar traces al lloc que se'ls indiqui.

## Exemples d'ús

exemple complet

### En Mac

Aneu a "Aplicacions", després a "Utilitats" i obriu l'aplicació "Utilitat de Xarxa". Dirigiu-vos a la pestanya "Traceroute", escriviu el domini o IP i es començarà a traçar la ruta.

## Referències

* ↑ Evans, David. «Traceroute» (Vídeo) (en anglès), 08-03-2012. [Consulta: 17 març].

## Vegeu també

* Ping

## Enllaços externs

* visual tracert Pàgina recomanada per fer tracert-router.
* traceroute.org Pàgina on es troben els servidors de traceroute dividits per països
* Visual Route Pàgina del programa visual route on es pot descarregar l'eina en qüestió i el seu manual.
* Traceroute test